CELEX: 32021D1989
Language: lt
Date: 1636934400000
Title: Tarybos sprendimas (BUSP) 2021/1989 2021 m. lapkričio 15 d. kuriuo iš dalies keičiamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje

2021 11 16   
               
               
                  LT
               
               
                  Europos Sąjungos oficialusis leidinys
               
               
                  L 405/8
               
            
         TARYBOS SPRENDIMAS (BUSP) 2021/1989
         2021 m. lapkričio 15 d.
         kuriuo iš dalies keičiamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2012 m. spalio 15 d. Taryba priėmė Sprendimą 2012/642/BUSP (1) dėl ribojamųjų priemonių, skirtų Baltarusijai;
                  
               
                     (2)
                  
                  
                     2021 m. birželio 24 d. Taryba priėmė Sprendimą (BUSP) 2021/1031 (2), kuriuo buvo iš dalies pakeistas Sprendimas 2012/642/BUSP siekiant nustatyti tam tikrus ekonominius apribojimus, įskaitant draudimą teikti draudimo ir perdraudimo paslaugas Baltarusijos Vyriausybei ir Baltarusijos viešosioms įstaigoms bei agentūroms;
                  
               
                     (3)
                  
                  
                     šiame kontekste tikslinga nustatyti tam tikras draudimo teikti draudimo ir perdraudimo paslaugas Baltarusijos Vyriausybei ir Baltarusijos viešosioms įstaigoms bei agentūroms išimtis;
                  
               
                     (4)
                  
                  
                     tam tikroms priemonėms įgyvendinti reikalingi tolesni Sąjungos veiksmai;
                  
               
                     (5)
                  
                  
                     todėl Sprendimas 2012/642/BUSP turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2012/642/BUSP 2j straipsnis pakeičiamas taip:
            
               
                  „2j straipsnis
                  
                     1.   Draudžiama teikti draudimo ir perdraudimo paslaugas:
                     
                                 a)
                              
                              
                                 Baltarusijos Vyriausybei, jos viešosioms įstaigoms, korporacijoms bei agentūroms ir
                              
                           
                                 b)
                              
                              
                                 bet kuriam fiziniam ar juridiniam asmeniui, subjektui ar įstaigai, veikiančiam a punkte nurodyto juridinio asmens, subjekto ar įstaigos vardu arba jo nurodymu.
                              
                           
                  
                     2.   1 dalyje nustatyti draudimai netaikomi privalomojo ir civilinės atsakomybės draudimo paslaugų teikimui Baltarusijos asmenims, subjektams ar įstaigoms, kai draudžiama rizika yra Sąjungoje, arba draudimo paslaugų teikimui Baltarusijos diplomatinėms ir konsulinėms atstovybėms Sąjungoje.
                  
                  
                     3.   1 dalyje nustatyti draudimai nedaro poveikio sutarčių, sudarytų anksčiau nei 2021 m. birželio 25 d., arba papildomų sutarčių, reikalingų tokioms sutartims vykdyti, vykdymui.“.
                  
               
            
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2021 m. lapkričio 15 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2012 m. spalio 15 d. Tarybos sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje (OL L 285, 2012 10 17, p. 1).
         
            (2)  2021 m. birželio 24 d. Tarybos sprendimas (BUSP) 2021/1031, kuriuo iš dalies keičiamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje (OL L 224 I, 2021 6 24, p. 15).